PATVIRTINTA

VU Gyvybės mokslų centro Tarybos

2024 m. vasario 29 d. posėdyje

**LINEA LIBERA VARDINĖS STIPENDIJOS SKYRIMO VILNIAUS UNIVERSITETO STUDENTAMS NUOSTATAI**

**I. BENDROSIOS NUOSTATOS**

1. *Linea libera* vardinės stipendijos skyrimo Vilniaus universiteto studentams nuostatai reglamentuoja *Linea libera* vardinės stipendijos (toliau – Stipendija) skyrimo tvarką ir pretendentų Stipendijai gauti atrankos kriterijus.
2. Stipendiją steigia įmonė UAB „*Linea libera*“ (toliau – Steigėjas), diegianti naujas technologijas, teikianti pažangius sprendimus mokslo, medicinos laboratorijoms ir prekiaujanti modernia laboratorijų įranga, aparatūra bei sąnaudinėmis medžiagomis.
3. Stipendijos tikslas – skatinti Vilniaus universiteto (toliau – Universitetas) Gyvybės mokslų centro I, II ir III studijų pakopų programų studentus planuoti karjerą technologijų mokslų srityse.
4. Kasmet rudens ar pavasario semestre skiriamos Stipendijos I, II ir III studijų pakopų studentams atitinkamai (toliau – Stipendininkams) už technologinio pobūdžio mokslinio projekto, turinčio sąsajų su poreikiu rinkoje, vykdymą.
5. Bendras skiriamas vienkartinių Stipendijų biudžeto dydis metams gali varijuoti nuo 1000 iki 1500 eurų.
6. Steigėjo Stipendijų biudžeto dydis ir skaičius priklauso nuo Steigėjo finansinių galimybių, ir kiekvienais metais gali būti peržiūrėtas, Stipendijoms, atitinkamai, paskirstant didesnį ar mažesnį biudžetą. Pablogėjus Steigėjo finansinei padėčiai Stipendijos skyrimas gali būti nutrauktas.

**II. STIPENDIJOS SKYRIMO TVARKA IR PRETENDENTŲ STIPENDIJAI GAUTI ATRANKOS KRITERIJAI**

1. Stipendijos skiriamos vieną kartą per mokslo metus. Iki kiekvienų metų spalio 31 d. arba kovo 15 d. Steigėjas skelbia konkursą Stipendijai gauti. Informacija apie konkursą skelbiama Gyvybės mokslų centro tinklalapyje (https://www.gmc.vu.lt/) bei studentų atstovybės tinklalapyje <https://gmc.vusa.lt>.
2. Pretenduoti gauti Stipendiją gali tie Vilniaus universiteto I, II ir III studijų pakopų visų studijų programų studentai, kurie einamajame semestre vykdo mokslinį projektą.
3. Studentas, norintis gauti Stipendiją, iki spalio 31 d. arba kovo 15 d. turi pateikti Komisijai:

9.1. prašymą skirti Stipendiją.

9.2. pristatymą apie vykdomą mokslo projektą;

10. Studentas negali teikti paraiškos Stipendijai gauti to paties projekto vykdymui, už kurį jau yra gavęs Stipendiją.

1. Stipendijai skirti sudaroma vertinimo komisija (toliau – Komisija). Komisiją sudaro trys nariai. Du narius deleguoja Gyvybės mokslų centro Direktorius, vieną – Steigėjas. Komisijos nariams už darbą papildomai nėra atlyginama.

12. Vertinimo komisija iki lapkričio 20 d. arba kovo 25 d. išklauso pretendentų Stipendijai gauti vykdomų mokslo projektų pristatymą, įvertina kiekvieno mokslo projekto pagrįstumą, inovaciją, sąsajas su poreikiu rinkoje, naudą visuomenei, galimybę įdiegti projekto rezultatą versle, tarpdiscipliniškumą, bendradarbiavimą su kitomis institucijomis, verslu.

13. Komisija iki einamųjų̨ metų lapkričio 20 d. arba kovo 25 d. bendru sutarimu nustato pretendentus Stipendijai gauti ir teikia atrinktų stipendininkų sąrašą Studijų akademinių reikalų skyriui.

**II SKYRIUS**

**STIPENDIJOS MOKĖJIMO TVARKA**

14. Stipendija skiriama VU Rektoriaus ar jo įgalioto prorektoriaus įsakymu.

15. VU Finansų departamentas pagal VU Rektoriaus ar jo įgalioto prorektoriaus įsakymą išmoka stipendijas.

16. Studentas, gavęs Stipendiją, nepraranda galimybės gauti valstybės ar kitokias Universiteto stipendijas.

**IV SKYRIUS**

**BAIGIAMOSIOS NUOSTATOS**

1. Nuostatai įsigalioja patvirtinus juos Universiteto teisės aktų nustatyta tvarka.
2. Šie Nuostatai gali būti keičiami Gyvybės mokslų centro Tarybos sprendimu.